Bosna i Hercegovina

Federacija Bosne i Hercegovine

Tuzlanski Kanton

Grad Lukavac

JP „Veterinarska stanica“ d.o.o. Lukavac

Na osnovu člana 8. stav 1. tačka g) Zakona o javnim preduzećima u FBiH („Službene novine FBiH“, broj: 8/05, 81/08, 22/09 i 109/12) i član 49. Statuta JP „Veterinarska stanica“ doo Lukavac, Nadzorni odbor JP „Veterinarska stanica“ d.o.o. Lukavac, raspisuje

**J A V N I O G L A S**

**za izbor i imenovanje direktora JP „Veterinarska stanica“ d.o.o. Lukavac**

1. Raspisuje se oglas za izbor i imenovanje direktora JP „Veterinarska stanica“ d.o.o. Lukavac u mandatnom periodu od 4 (četiri) godine
2. Opis poslova direktora:

* organizuje i vodi procesom rada i vodi poslovanje Veterinarske stanice;
* zastupa i predstavlja preduzeće;
* predlaže osnove i vodi poslovnu politiku, program rada i plan razvoja i preduzima mjere za njihovo sprovođenje;
* podnosi izvještaj o poslovanju i godišnji obračun;
* postavlja i razrješava saradnike sa posebnim ovlaštenjima;
* predlaže unutrašnju organizaciju preduzeća;
* donosi druga opšta akta i poslovne odluke;
* osigurava uslove za uspješan rad Nadzornog odbora;
* organizuje i rukovodi poslovima Odbrane i civilne zaštite utvrđenim aktima nadležnog organa;
* obavlja i druge poslove utvrđene Zakonom, Statutom i drugim opštim aktima;
* odgovoran je i rukovodi poslovima spoljno-trgovinskog poslovanja,
* prema potrebi i raspoloživom vremenu uključuje se u izvršavanje poslova diplomiranog veterinara.

1. Kandidati koji se prijave za poziciju direktora JP „Veterinarska stanica“ d.o.o Lukavac moraju ispunjavati sljedeće opće uslove:

* da su državljani Bosne i Hercegovine,
* da su stariji od 18 godina, ali ne stariji od 65 godina,
* da nisu otpušteni iz državne službe kao rezultat disciplinske mjere, na bilo kojem nivou vlasti u Bosni i Hercegovini u periodu od tri godine prije dana objavljivanja upražnjene pozicije,
* da nisu osuđivani za krivično djelo,
* da nisu kažnjavani iz oblasti privrednog prijestupa i da im nije izrečena zaštitna mjera zabrane vršenja poziva, djelatnosti ili dužnosti,
* da se na njih ne odnosi član IX 1. Ustava Bosne i Hercegovine.

1. Pored navedenih općih uslova, kandidati treba da ispunjavaju i slijedeće posebne uslove:

* visoka stručna sprema (VII stepen / 240 ECTS bodova, doktor veterinarske medicine);
* da ima najmanje 5 (pet) godina radnog iskustva u struci;
* položen stručni ispit u veterinarskoj oblasti;
* da se ne bavi konkurentnom djelatnošću Društva.
* da posjeduje Certifikat o završenom usavršavanju izdat od strane nadležnog organa, a u skladu sa odredbama Uredbe o usavršavanju predsjednika i članova Nadzornog odbora i Uprava privrednih društava sa učešćem državnog kapitala („Službene novine FBiH“ br. 71/09, 33/10, 23/11, 83/11, 02/13, 80/13, 48/15, 60/16, 88/17, 19/22) ili izjava kandidata svojeručno potpisana i ovjerena kod nadležnog organa, ne starija od 3 (tri) mjeseca, da preuzima obavezu da usavršavanje obavi u roku od 12 (dvanaest) mjeseci od dana imenovanja na poziciju.

1. Prijavljivanje na konkurs:

Uz prijavu na javni oglas kandidati su dužni dostaviti sljedeću dokumentaciju (original ili ovjerena kopija):

1. kraću biografiju sa podacima o adresi i kontakt telefonu;
2. uvjerenje o državljanstvu;
3. izvod iz matične knjige rođenih;
4. uvjerenje nadležnog suda da se protiv kandidata ne vodi krivični postupak i da nije osuđivan za krivično djelo ili privredni prijestup koji predstavlja smetnju za imenovanje za upražnjenu poziciju u roku 5 (pet) godina od dana izdržane, izmirene, ili oproštene kazne (ne starije od tri mjeseca)
5. uvjerenje o prebivalištu (PBA-3 obrazac)
6. diplomu o završenoj visokoj stručnoj spremi;
7. dokaz o radnom iskustvu u struci;
8. uvjerenje o položenom stručnom ispitu;
9. izjavu da se kandidat ne bavi konkurentnom djelatnošću;
10. Certifikat o završenom usavršavanju izdat od strane nadležnog organa, a u skladu sa odredbama Uredbe o usavršavanju predsjednika i članova Nadzornog odbora i Uprava privrednih društava sa učešćem državnog kapitala („Službene novine FBiH“ br. 71/09, 33/10, 23/11, 83/11, 02/13, 80/13, 48/15, 60/16, 88/17, 19/22) ili izjava kandidata svojeručno potpisana i ovjerena kod nadležnog organa, ne starija od 3 (tri) mjeseca, da preuzima obavezu da usavršavanje obavi u roku od 12 (dvanaest) mjeseci od dana imenovanja na poziciju.
11. ovjerenu izjavu kandidata da se na njega ne odnosi član IX 1. Ustava BiH, da mu pravosnažnom odlukom suda nije zabranjeno obavljanje dužnosti direktora, da u posljednjih pet godina nije pravosnažno osuđen zbog krivičnog djela i privredni prijestup za radnje nespojive sa poslovima direktora preduzeća i da se ne bavi konkurentnom djelatnošću Društva.

Kandidat koji bude imenovan na funkciju direktora dužan je prije potpisivanja ugovora dostaviti ljekarsko uvjerenje o zdravstvenoj sposobnosti (ne starije od šest mjeseci).

Javni oglas će biti objavljen u jednom od dnevnih listova na području Federacije Bosne i Hercegovine i ostaje otvoren 8 dana od dana objavljivanja.

Prijavu na javni oglas i sve tražene dokumente treba dostaviti, lično ili putem pošte, preporučeno, na adresu:

JP „Veterinarska stanica“ Lukavac

ul. Rudnička bb

75 300 Lukavac

„Prijava na javni oglas za izbor i imenovanje direktora JP „Veterinarska stanica“ d.o.o. Lukavac“ – sa naznakon „NE OTVARATI“

,

Nepotpune i neblagovremen prijave neće biti razmatrane.

Preduzeće nije obavezno vraćati dokumentaciju dostavljenu uz prijavu.

Br: 52/23 Predsjednik Nadzornog odbora

Lukavac, 15.05.2023. godine Dijana Glibanović

M.P.